CELEX: 32019R1082
Language: et
Date: 2019-06-20 00:00:00
Title: Komisjoni rakendusmäärus (EL) 2019/1082, 20. juuni 2019, teatavate kaupade klassifitseerimise kohta kombineeritud nomenklatuuris

26.6.2019   
               
               
                  ET
               
               
                  Euroopa Liidu Teataja
               
               
                  L 171/5
               
            
         KOMISJONI RAKENDUSMÄÄRUS (EL) 2019/1082,
         20. juuni 2019,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. juuni 2019
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Stephen QUEST
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon (CN-kood)
                     
                     
                        Põhjendused
                     
                  
                        (1)
                     
                     
                        (2)
                     
                     
                        (3)
                     
                  
                        Isekeermestav terasest polt. Sellel on keermestatud varb ning ümar, lame, sile, altpoolt rihveldatud pea. Selle mõõtmed võivad olla erinevad.
                        Toode on ette nähtud metallplekile paigaldamiseks hüdraulilise või pneumaatilise pressiga. Toote pea jääb täpselt pleki pinna kõrgusele ning keermestatud osa jääb plekiga risti.
                        Seega tekib väliskeere, mis võimaldab kinnitada pleki lisamutri abil muu elemendi külge ja mille saab vastupidises suunas keerates eemaldada.
                        
                            (*1) Vt fotot.
                     
                     
                        7318 15 95 
                     
                     
                        Klassifikatsioon määratakse kindlaks kombineeritud nomenklatuuri tõlgendamise üldreeglitega 1 ja 6 ning CN-koodide 7318 , 7318 15  ja 7318 15 95  sõnastusega.
                        Toode on keermestatud ning seda kasutatakse toodete koostamiseks või kinnitamiseks, nii et neid saab kahjustamata hõlpsasti lahti võtta. Tootel on rubriiki 7318  kuuluvale kruvile iseloomulikud omadused. Järelikult ei või toodet klassifitseerida CN-koodi 7318 19 00  alla muu keermestatud tootena (vt ka HSi selgitavad märkused, rubriik 7318 , punkt A).
                        Järelikult tuleb toode klassifitseerida CN-koodi 7318 15 95  alla muu terasest kruvina.
                     
                  
               (*1)  Foto on üksnes illustreeriv.